ศบค. ปรับระดับพื้นที่สถานการณ์ย่อยทั่วประเทศ 69 จังหวัด เป็นพื้นที่ควบคุม
นพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยว่า ที่ประชุม ศบค. พิจารณาปรับระดับพื้นที่สถานการณ์ทั่วราชอาณาจักรและปรับมาตรการป้องกันควบคุม โควิด-19 ตามที่กระทรวงสาธารณสุข เสนอ โดยเหตุผลที่ใช้ในการพิจารณาปรับระดับพื้นที่ เนื่องจากการระบาดในประเทศไทยมีแนวโน้มผู้ติดเชื้อรายใหม่เพิ่มขึ้นแต่ผู้ป่วยหนักและเสียชีวิตยังคงมีบางจังหวัด ที่ยังต้องเฝ้าระวังและกำกับติดตามมาตรการอย่างต่อเนื่อง อาทิ กรุงเทพฯ ชลบุรี ขอนแก่น อุบลราชธานี และการติดเชื้อส่วนใหญ่กระจายในชุมชน และพบเป็นกลุ่มก้อนในสถานที่เสี่ยงต่างๆ เช่น ตลาด สถานประกอบการ แคมป์ก่อสร้าง โรงเรียน จากการจัดกิจกรรมรวมกลุ่มในงานประเพณีต่างๆ และร้านอาหาร โดยเฉพาะร้านที่มีการบริโภคสุรา พบเพิ่มขึ้นเป็นกลุ่มก้อนใหญ่ ความครอบคลุมการได้รับวัคซีนเข็มแรกของประชากรเสี่ยงป่วยรุนแรง/เสียชีวิต และประชากรทั่วไปมากกว่าร้อยละ 70 การตรวจเฝ้าระวังสายพันธุ์พบสัดส่วนของสายพันธุ์โอมิครอนเพิ่มขึ้นและกระจายไปในหลายจังหวัดแต่อาการไม่รุนแรง จากการคาดการณ์การระบาดพบว่าอาจมีการระบาดละลอกใหม่หากมาตรการป้องกันไม่มีประสิทธิภาพเพียงพอส่วนเกณฑ์การใช้ในการเปิดประเทศคือ ระดับความรุนแรงของการระบาด โดยพิจารณาเป็น 4 กลุ่ม ตามอัตราป่วยต่อประชากร 100,000 คนเป็นรายสัปดาห์ อัตราการครองเตียง สำหรับผู้ป่วยรุนแรง 3 ระดับคือ ร้อยละ 50 ขึ้นไป ร้อยละ 51 ถึง 80 ร้อยละ 80 ขึ้นไป โดยมีเกณฑ์การพิจารณาร่วม จากการคาดการณ์แนวโน้มการระบาดและเสียชีวิต ประกอบด้วย แนวโน้มการระบาดจากจำนวนผู้ติดเชื้อ ช่วง 3 สัปดาห์ที่ผ่านมา และคาดการณ์ในช่วง 2-4 สัปดาห์ถัดไป ระดับความครอบคลุมวัคซีน โควิด-19 ในประชากรภาพรวมของจังหวัดและกลุ่ม 608 จังหวัดที่ติดชายแดนหรือเคยมีผู้เดินทางเข้ามาในพื้นที่แล้วติดเชื้อ จังหวัดที่มีพื้นที่นำร่องท่องเที่ยวซึ่งปรับแนวทางควบคุมป้องกันโรคสำหรับ covid free setting , covid free zone , covid free area นอกจากนี้ ที่ประชุมยังเปิดระดับพื้นที่ทั่วประเทศ เป็นพื้นที่ควบคุม(สีส้ม) 69 จังหวัด พื้นที่นำร่องท่องเที่ยว 8 จังหวัด ได้แก่ กรุงเทพฯ กาญจนบุรี กระบี่ ชลบุรี นนทบุรี ปทุมธานี พังงา ภูเก็ต ส่วนจังหวัดอื่นที่ดำเนินการบางพื้นที่ 18 จังหวัด พื้นที่นำร่องท่องเที่ยว ให้ใช้มาตรการเช่นเดียวกับพื้นที่เฝ้าระวัง โดยให้มีผลตั้งแต่วันที่ 9 มกราคม 2565ส่วนมาตรการป้องกันควบคุมโรคโควิด-19 ให้ พิจารณาขยายระยะเวลา work from home ออกไปอีก 14 วัน จนถึง 31 มกราคม 2565 ทั้งนี้ต้องไม่กระทบต่อการบริการประชาชนและการดำเนินงานขององค์กรสำหรับกิจการสถานบันเทิง พิจารณาให้เปิดดำเนินการตั้งแต่วันที่ 16 มกราคม 2565 โดยพื้นที่เปิดดำเนินการ ได้แก่ พื้นที่นำร่องท่องเที่ยว พื้นที่เฝ้าระวัง/พื้นที่เฝ้าระวังสูง เปิดดำเนินการจำหน่ายสุราไม่เกิน 23.00 น. เปิดบริการไม่เกิน 24.00 น. งดกิจกรรมคาราโอเกะ พื้นที่เต้นรำส่วนกลาง บริการดื่มที่มีการใช้แก้วร่วมกัน กิจกรรมส่งเสริมการขาย และกิจกรรมที่มีการคลุกคลีสัมผัสกับลูกค้า โดยสถานบันเทิงจะต้องเคร่งครัดมาตรการ covid free set ที่กำหนด และให้กระทรวงมหาดไทย กระทรวงสาธารณสุข และคณะกรรมการโรคติดต่อจังหวัด ติดตามการเปิดดำเนินการอย่างใกล้ชิด หากเกิดการระบาดหรือไม่ปฏิบัติตามมาตรการที่กำหนดให้พิจารณาปิดดำเนินการและกำหนดบทลงโทษได้ ส่วนพื้นที่นำร่องท่องเที่ยวที่อนุญาตบริโภคสุราในร้านอาหารได้ กำหนดเวลาไม่เกิน 21.00 น และต้องเปลี่ยนร้านอาหารที่ผ่านมาตรฐาน Sha plus หรือ thai stop covid 2 plus เท่านั้นนพ.ทวีศิลป์ กล่าวว่า ที่ประชุมยกเลิกกำหนดกลุ่มประเทศเสี่ยงในการเข้าราชอาณาจักร ตั้งแต่วันที่ 11 มกราคม 2565 เนื่องจากขณะนี้สายพันธุ์โอมิครอน ระบาดไปทั่วโลกแล้ว ทั้งนี้ ที่ประชุมเห็นชอบให้จังหวัดสุราษฎร์ธานี เกาะสมุย เกาะพะงัน เกาะเต่า จังหวัดพังงา และกระบี่ทั้งจังหวัด เป็นพื้นที่นำร่องท่องเที่ยว sand box โดยใช้มาตรการป้องกันควบคุม เช่นเดียวกับพื้นที่เฝ้าระวัง แต่เพิ่มเติมมาตรการสำหรับการบริโภคร้านอาหารถึง 21.00 น. และให้ระงับการลงทะเบียน test and go ออกไปก่อน และระงับการเดินทางสำหรับผู้ได้รับอนุมัติแล้วและเดินทางเข้ามาภายหลังวันที่ 15 มกราคม 2555